CAIET DE SARCINI
pentru caietul de sarcini aferent achiziției
Serviciilor de Audit Extern al activității economico -financiare
1. Contextul și scopul auditului
Primăria Municipiului Chișinău intenționează să contracteze servicii profesionale de audit extern independent  în vederea evaluării modului în care Î.M. „Parcul Urban de Autobuze”, Î.M. „Regia Exdrupo”, Î.M. „Regia Transport Electric Chișinău”, S.A. „Mina Chișinău”, S.A. „Apă-Canal Chișinău”, S.A. „Combinatul Auto nr. 4”, S.A. „Edilitate”, a gestionat activitatea economico-financiară în perioada 2023–2025.
Î.M. „Parcul Urban de Autobuze”, Î.M. „Regia Exdrupo”, Î.M. „Regia Transport Electric Chișinău”, S.A. „Mina Chișinău”, S.A. „Apă-Canal Chișinău”, S.A. „Combinatul Auto nr. 4”, S.A. „Edilitate” (în continuare – Întreprinderea/Societate pe Acțiuni) este o entitate de drept public, fondată de Consiliul Municipal, care desfășoară activități economice conform legislației Republicii Moldova.
Scopul auditului constă în asigurarea unei opiniei independente privind:
· realitatea, integritatea și acuratețea veniturilor și cheltuielilor;
· modul de formare a prețurilor la serviciile prestate (biletele de călătorie / tarifele aplicate (după caz));
· conformitatea operațiunilor economice cu legislația în vigoare și actele normative interne;
· eficiența, eficacitatea și economicitatea utilizării resurselor;
· identificarea oportunităților de optimizare a cheltuielilor și de majorare/recuperare a veniturilor, inclusiv a veniturilor ratate sau nevalorificate.
2. Obiective specifice
Auditul se va concentra asupra cel puțin următoarelor obiective:
1. Verificarea veniturilor:
· corectitudinea calculării și înregistrării veniturilor;
· identificarea eventualelor venituri nedeclarate/neînregistrate/ratate;
· evaluarea politicilor comerciale și contractelor relevante.
2. Verificarea cheltuielilor:
· respectarea cadrului legal și intern privind efectuarea cheltuielilor;
· existența dovezilor justificative și aprobărilor corespunzătoare pentru cheltuielile efectuate;
· verificarea conformității achizițiilor de bunuri, lucrări și servicii efectuate;
· analiza și verificarea costurilor operaționale majore și a cheltuielilor administrative;
· identificarea eventualelor cheltuieli inoportune/nefondate.
3. Formarea prețurilor / tarifelor:
· analiza metodologiei de calcul a tarifelor la servicii/prețurilor la bilete (după caz);
· verificarea datelor și indicatorilor utilizați în formula de tarifare;
4. Conformitatea activității:
· verificarea conformității  cu legislația aplicabilă(financiar-contabilă, fiscală, etc.) și cu reglementările interne; 
· evaluarea sistemelor de control intern, inclusiv proceduri financiare, riscuri financiare, operaționale, precum și de fraudă.
3. Aria de aplicabilitate a auditului
Auditul se va desfășura pentru fiecare dintre cele 7 entități indicate la pct. 1 și va include:
	Element supus auditării
	Descriere

	Entități auditate
	Cele 7 entități indicate la pct. 1 (individual, pentru fiecare)

	Perioada
	1 ianuarie 2023 – 31 decembrie 2025

	Documente
	Situații financiare, registre/documente contabile, facturi, extrase bancare, contracte, rapoarte financiare/operaționale, calcule de tarife, note, acte normative interne, dosare de achiziții, acte de recepție etc.

	Vizite la sediu
	Da, inclusiv discuții/interviuri cu persoanele responsabile din cadrul fiecărei entități

	Verificări la locurile de prestare a serviciilor
	Da, în baza eșantionării (depouri, stații, puncte de lucru, obiective de infrastructură etc., după caz)


Având în vedere numărul și diversitatea entităților supuse auditului (transport public, salubrizare/edilitate, exploatare carieră, alimentare cu apă și canalizare, întreținerea drumurilor), autoritatea contractantă alege împărțire pe loturi, permițând participarea unui număr mai mare de operatori economici, inclusiv a firmelor de audit de dimensiuni medii, și limitarea riscului de neexecutare.
4. Criterii de conformitate și metodologie
Auditul se va desfășura în conformitate cu unul dintre următoarele standarde (se va specifica în ofertă/contract):
· Standardele Internaționale de Audit (ISA)
· Standardele INTOSAI
· Alte cadre profesionale recunoscute
Metode posibile:
· verificarea documentelor/contrapuneri;
· analize comparative și indicatori financiari;
· interviuri și chestionări;
· analize de risc și proceduri analitice;
· recalculări și reconcilieri, etc.
5. Livrabile așteptate
Prestatorul va prezenta:
	Livrabil
	Conținut minim obligatoriu

	Raport de constatări/recomandări preliminare
	sinteză, riscuri identificate, constatări preliminare, recomandări cu statut urgent

	Raport final de audit
	opinie de audit, constatări/ concluzii, recomandări/propuneri de soluții

	Prezentarea rezultatelor în fața autorității
	prezentare PowerPoint / sesiune Q&A

	Dosarul misiunii de audit
	Format electronic (needitabil)


Toate rapoartele vor fi livrate în format electronic editabil (.docx/.xlsx/.pdf) și pe suport de hârtie la solicitare.
6. Confidențialitate și protecția datelor
Prestatorul va respecta confidențialitatea datelor și va utiliza informațiile doar în scopul executării contractului, în conformitate cu legislația privind protecția datelor cu caracter personal.
[bookmark: _GoBack]7. Modalitatea de coordonare
Prestatorul va coordona activitățile cu reprezentantul autorității contractante, desemnat în acest sens. bunuri, persoane competente şi informaţii probante (inclusiv cele în format electronic). Întreprinderea va desemna un responsabil pentru comunicare
Prestatorul va avea acces la toate documentele, bunurile, persoanele competente şi informaţiile probante (inclusiv cele în format electronic), necesare efectuării auditului.  

